C 72/22
MT
Il-Ġurnal Uffiċjali tal-Unjoni Ewropea
14.2.2022
Fl-interessi tal-protezzjoni tal-konsumatur, sabiex tiġi ggarantita l-awtentiċità tal-ġobon tad-DOP ‘Taleggio’ ppakkjat minn qabel u maqsum f’porzjonijiet meta jitqiegħed fis-suq, il-qsim f’porzjonijiet u l-ippakkjar sussegwenti għandhom isiru fiż-żona ġeografika ddefinita msemmija fl-Artikolu 3.
Għandu jiġi nnotat li l-assoċjazzjoni tal-protezzjoni tidentifika l-membri produtturi b’numri minn 1 sa 299, u membri tal-maturazzjoni tal-ġobon b’numri minn 301 sa 499.”
Ippakkjar L-emenda tikkonċerna l-Artikolu 4(2)(h) tal-Ispeċifikazzjoni tal-Prodott u l-punt 3.5 tad-Dokument Uniku.
Verżjoni attwali: “ [...] il-kumpanija tal-ippakkjar.
L-ippakkjar irid isir biss fiż-żona tal-oriġini, ħalli ż-żona tkun tista’ tiġi identifikata waqt il-fażi tal-kummerċjalizzazzjoni.”
Din ġiet issostitwita bi: “Artikolu 8 - Ippakkjar u Tikkettar Meta jiġi rilaxxat għall-konsum, l-ippakkjar tal-ġobon tad-DOP ‘Taleggio’ kollu, sħiħ u/jew f’porzjonijiet, irid ikollu fuqu l-isem ‘Taleggio’.
Irid ikollu wkoll il-logo muri hawn taħt fil-Figura 2, li għandu bordura interna ħamra, bordura intermedja bajda u bordura esterna ħadra.
L-akronimu CTT jingħata bl-iswed fin-nofs u n-numru assenjat millassoċjazzjoni tal-protezzjoni lill-kumpanija li għandha t-trademark jista’ jitqiegħed taħt dan.
Il-logo jista’ jiġi stampat ukoll b’kulur wieħed.
Figura 2 Dan il-logo jrid ikun segwit b’referenza għar-Regolament relatat mar-reġistrazzjoni tad-DOP ‘Taleggio’, jiġifieri ‘Ir-Regolament (KE) Nru 1107/96’.
Il-logo ta’ hawn fuq ġie rreġistrat f’konformità mal-liġi.
Fl-interessi tal-protezzjoni tal-konsumatur, sabiex tiġi ggarantita l-awtentiċità tal-ġobon tad-DOP ‘Taleggio’ ppakkjat minn qabel u maqsum f’porzjonijiet meta jitqiegħed fis-suq, il-qsim f’porzjonijiet u l-ippakkjar sussegwenti għandhom isiru fiż-żona ġeografika ddefinita msemmija fl-Artikolu 3.
Għandu jiġi nnotat li l-assoċjazzjoni tal-protezzjoni tidentifika l-membri produtturi b’numri minn 1 sa 299, u membri tal-maturazzjoni tal-ġobon b’numri minn 301 sa 499.”
Raġuni: L-ewwel parti, li tirrigwarda l-marka, ġiet abbozzata mill-ġdid għal aktar ċarezza.
Fir-rigward tal-qsim f’porzjonijiet, ir-regoli fl-Ispeċifikazzjoni tal-Prodott attwali, li kienu awtorizzati meta ġiet irreġistrata d-DOP, għandhom jibqgħu l-istess.
Fl-interessi tal-protezzjoni tal-konsumatur, sabiex tiġi ggarantita l-awtentiċità tal-ġobon tad-DOP “Taleggio” ppakkjat minn qabel u maqsum f’porzjonijiet meta jitqiegħed fis-suq, il-qsim f’porzjonijiet u l-ippakkjar sussegwenti għandhom isiru fiż-żona ġeografika ddefinita.
Dan biex jiggarantixxi li d-DOP “Taleggio” tkun ġenwina, peress li l-qsim f’porzjonijiet u l-ippakkjar sussegwenti jfissru li l-marki stampati fuq il-ġobon sħiħ li jidentifikawh bħala tadDOP “Taleggio” ma jibqgħux jidhru.